open-index/open-wikipedia-markdown huggingface dataset:
Greg Mortenson

**Greg Mortenson** (født 27. desember 1957) er en amerikansk forfatter og tidligere fjellklatrer. Han har skrevet boka *[[Tre kopper te]]* sammen med David Oliver Relin. Boka er gitt ut i 47 land.

I 1993 gjorde Mortenson et forsøk på bestige K2, men dette mislyktes, og han ble reddet av befolkningen i landsbyen Korphe i Nord-Pakistan.

Da han etter en stund kom seg på beina igjen, fikk han øynene opp for den ekstreme fattigdommen denne landsbybefolkningen levde i. Mortenson lovte å komme tilbake for å bygge en skole til barna. Senere har det blitt flere skoler, både i Pakistan og i Afghanistan. 

Mortenson har viet sitt liv til å bekjempe krig og terror ved hjelp av utdanning – én skole av gangen.

I 2009 ble Mortenson nominert til Nobels fredspris for sitt arbeid.

## Referanser


## Eksterne lenker
* 
*
Zerynthia cretica

***Zerynthia cretica*** er en dagaktiv sommerfugl i gruppen av svalestjerter.

*Zerynthia cretica* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Puppeperioden varierer etter temperaturen.

## Eksterne lenker
* 
* Papilionidae – revised GloBIS/GART species checklist 
* Norges sommerfugler – Norske svalestjerter
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Tabora (region)

**Tabora** er en av Tanzanias 30 administrative regioner. Tabora ligger i det sentral-vestlige Tanzania og grenser til Shinyanga i nord, Singida i øst, Mbeya i sør og Rukwa og Kigoma i vest. Det administrative senteret i regionen er byen med samme navn. Med et areal på &nbsp;km² er Tabora landets største region og til sammenligning litt større enn den latinamerikanske republikken Panama. Ved den offisielle folketellingen i 2012 hadde regionen et innbyggertall på .

Skogreservater dekker et område på &nbsp;km² (46% av regionen), mens viltreservater utgjør &nbsp;km² (22% av regionen). Jordbruk er den viktigste næringsveien. 

Fatuma Mwassa er kommisjonær i regionen. 

## Distrikter
Regionen Tabora er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012. 

## Referanser


## Eksterne lenker
*
Rick Springfield

**Rick Springfield** (født **Richard Lewis Springthorpe** 23. august 1949 i Sydney i Australia) er en australsk sanger, musiker, plateprodusent og skuespiller. 

Springfield var sønn av en australsk karriereoffiser i det australske militæret. I 1967 droppet Rick ut av den videregående skolen for å begynne på sin profesjonelle musikkkarriere. Hans første opptreden i en profesjonell musikkgruppe var som sanger og gitarist i bandet Rock House. I 1968, skiftet bandet navn til MPD Ltd, og deretter dro han en tur til Vietnam for å underholde de amerikanske troppene som var stasjonert der under Vietnamkrigen.

Springfield var en av flere utøvere som deltok under veldedighetskonserten Live Aid. Etter utgivelsen av albumet Tao i 1985, valgte Springfield å ta en pause fra musikkinnspilling for å kunne tilbringe mer tid med familien sin og samtidig for å håndtere depresjonen som hadde påvirket ham siden oppveksten hans. Han hadde også en liten depresjon på 1970-tallet, da hans far døde av en alvorlig sykdom den 24. april 1981. Han hadde diverse karriereproblemer som fikk ham til å møte veggen og tenke på selvmord.

Som musiker var han mest kjent for hans rockesanger som for eksempel «Jessie's Girl» fra 1981 som ble nummer en på hitlistene i USA. Som skuespiller er Springfield mest kjent for rollen som dr. Noah Drake på TV-dramaserien General Hospital som blir sendt på dagtid. Springfield var en av dommerne under den åttende Independent Music Awards som blir arrangert hvert år, for å støtte opp under uavhengige artister.

## Referanser


## Eksterne lenker
* 
* 
* 
*
Anastasius II

:*For den østromerske keiseren, se* Anastasios II

**Anastasius II** (født i Roma, død 19. november 498 samme sted) var pave fra 24. november 496 til sin død. Han er den andre paven siden Peter til å ikke bli regnet som helgen, Liberius var den første. 

## Liv og virke
### Bakgrunn
Anastasius var romer, og var sønn av presbyteren Petros. 

### Pave
Han levde under de tidlige år av det østgotiske herredømme under Theoderik den store og under patriark Akakios av Konstantinopels skisma. De forsøk som keiser Zeno gjorde for å dempe problemet ble ikke anerkjent, verken av pave Felix III eller av pave Gelasius I, og dermed ble skismaet et betydelig problem mellom vest- og øst-kirkene. Da Gelasius I døde, valgte man Anastasius II til pave nettopp fordi man mente at det ville styrke den fraksjon som ville satse på å forbedre relasjonene, og få bilagt skismaet

Anastasius krevde at Akakios, patriark av Konstantinopel, skulle få sitt navn fjernet fra diptykene, men anerkjente patriarkens sakramentale handlinger, en holdning som mishaget romerne som tvetydig og utilstrekkelig. Han fordømte også traducianismen.

Han ble begravet i Peterskirken.

For den forsonlighet som han hadde en tilbøyelighet til, ble kan klandret heftig av forfatteren av *[[Liber Pontificalis]]*. Denne tradisjon av kritikk var kanskje så sterk at Dante plasserte «Anastasius» i helvete i *[[Divina commedia]]*: «*Anastasio papa guardo, lo qual trasse Fotin de la via dritta*» (Jeg vokter  pave Anastasius, han som Photinus trakk bort fra den rette vei». Men moderne Dante-forskere mener at dette er en tabbe fra Dantes side: Den person Dante aktet å plassere i helevetts sjette sirkel var en bysantinsk keiser, Anastasius I.  

Opplysningen som en gang sirkulerte at han forfattet et brev til kong Klodvig I for å gratulere med at at han hadde konvertert til kristendommen, har vist seg å være et falsarium fra 1600-tallet. 

Kirkehistorikeren Richard P. McBrien mener at synet på Anastasius II som forræder er i stor grad urettferdig siden han blant annet tok bort bannlysningen fra de geistlige som hadde fordømt hans styre.

## Litteratur
* 

## Referanser
Richard P. McBrien

**Richard Peter McBrien** (1936–2015) var professor i teologi ved University of Notre Dame i USA.

Han var prest i det romersk-katolske erkebispedømmet Hartford og forfatter av flere kontroversielle bøker og artikler om katolisismen. Han var en kontroversiell figur i den amerikanske katolske kirken, hovedsakelig på grunn av innholdet i hans publiserte verker.

Han var president i den katolske teologiske forening av Amerika fra 1974 til 1975. I 1976 ble han tildelt John Courtney Murray Award for fremragende og fremstående prestasjoner innen teologi.

McBrien ga ut 24 bøker og var også konsulent for ABC News.

## Referanser


## Kilder
* Artikkel 
* Offisiell hjemmeside
* Biografi
Lys gullrisengvikler

**Lys gullrisengvikler**  (*Eucosma aemulana*) er en sommerfugl i gruppen av viklere (Tortricidae).

## Utseende
En liten til middelsstor (vingespenn 11-16 millimeter), lysbrun vikler, arten ligner flere av de andre artene i slekten *[[Eucosma]]*. Forvingen har en del korte, lyse skråstreker langs framkanten, et avbrutt, lyst tverrbånd i den indre delen og et ovalt område med korte, svarte lengdestreker nær bakhjørnet.

## Levevis
Denne arten kan finnes både i skog og i åpne områder. Larvene utvikler seg på blomsterhoder av gullris (*Solidago virgaurea*), der de spiser de modnende frøene.
Biotopen er skoglysninger, tørrbakker og klipper ved sjøen. De voksne viklerne flyr i juli-august.

## Utbredelse
Arten er utbredt i Europa, unntatt lengst i nord, og i det nordlige Asia. Det første norske funnet av arten ble gjort i Arendal i Agder i år 2000. Siden er arten funnet på cirka 16 steder langs kyststripen fra Lindesnes i Agder til Hvaler i Østfold. 

## Rødlistevurdering
Den virker nå å være godt etablert langs kysten. Samtidig er leveområdene steder som er under sterkt og pågående press. Trusler mot arten er gjengroing, oppdyrking og utbygging. Påvirkningene på habitatet gjør at de aktuelle levestedene reduseres og fragmenteres. Arten rødlistes i 2021 som nær truet NT.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Eucosma]]* Hübner, 1823
******** **lys gullrisengvikler**, *Eucosma aemulana* (Schläger, 1849)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eucosma_aemulana.html
* *Eucosma aemulana* på UK Moths: https://web.archive.org/web/20111017150855/http://ukmoths.org.uk/show.php?bf=1194
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438837

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
John Courtney Murray Award

**The John Courtney Murray Award** er den høyeste utmerkelse som gis av den katolske teologiske foreningen i USA. Den er oppkalt etter John Courtney Murray, en amerikansk teolog som er kjent for sitt arbeid for religiøs frihet.

**Prisvinnere**
* 2019: James F. Keenan, S.J.
* 2018: M. Shawn Copeland
* 2017: Francis Xavier Clooney
* 2016: Orlando O. Espín
* 2015: Joseph A. Komonchak
* 2014: John T. Pawlikowski
* 2013: Anne E. Patrick
* 2012: Terrence W. Tilley
* 2011: James A. Coriden
* 2010: Peter C. Phan
* 2009: David Bakewell Burrell
* 2008: Lisa Sowle Cahill
* 2007: Virgilio Elizondo
* 2006: Sandra M. Schneiders
* 2005: Robert Schreiter
* 2004: Elizabeth A. Johnson
* 2003: Michael A. Fahey
* 2002: Kenan Osborne
* 2001: Agnes Cunningham
* 2000: Michael J. Buckley
* 1999: Ladislas Orsy
* 1998: David Hollenbach
* 1997: Anne Carr
* 1996: David N. Power
* 1995: John T. & Denise Carmody
* 1994: Francis A. Sullivan
* 1993: Kilian P. McDonnell
* 1992: Margaret A. Farley
* 1991: Thomas F. O’Meara
* 1990: Frederick R. McManus
* 1989: Patrick Granfield
* 1988: The Most Rev. Richard J. Sklba
* 1987: Walter H. Principe
* 1986: Gregory Baum
* 1985: Zachary J. Hayes
* 1984: Monika Hellwig
* 1983: William J. Hill
* 1982: George J. Dyer
* 1981: Gerard S. Sloyan
* 1980: David W. Tracy
* 1979: Bernard Cooke
* 1978: Edward Kilmartin
* 1977: Frederick E. Crowe
* 1976: Richard. P. McBrien
* 1975: Carl J. Peter
* 1974: George H. Tavard
* 1973: Bernard J.F. Lonergan
* 1972: Charles E. Curran

## Referanser
Georgios Provopoulos

**Georgios A. Provopoulos** (1950–2024) var en gresk økonom som var sjef for Den greske sentralbanken fra juni 2008 til juni 2014. 

Han var utdannet Bachelor of Arts og Master of Arts innen sosialøkonomi, og tok i tillegg filosofisk doktorgrad (ph.d.) i sosialøkonomi fra University of Essex.

Før han begynte å jobbe i sentralbanken hadde han ulike stillinger innen undervisning og i banknæringen. Fra 1979 til 2007 var han professor ved Universitetet i Athen. Etter dette jobbet han et år som styreformann i KEPE, før han første gang ble ansatt ved sentralbanken; han var visesentralbanksjef fra oktober 1990 til november 1993, under sentralbanksjefene Demetrios Chalikias og Efthymios Christodoulou. Han hadde også to korte perioder i 1989 og 1990 som formann for et økonomiråd i Økonomi- og finansdepartementet, der han også var medlem fram til 1992.

I 1993 sluttet han i sentralbanken, og ble direktør for IOBE, en stilling han hadde fram til 1997. Han var rådgiver i Alpha Bank fra 1994 til 2004, styreformann og administrerende direktør for Emporiki Bank fra 2004 til 2006, visestyreformann og administrerende direktør for Piraeus Bank fra 2006 til 2008, og styreformann for Piraeus Bank sine filialer i Romania, Albania, Bulgaria, Serbia og Egypt fra 2007 til 2008.

20. juni 2008 overtok han som sjef for Den greske sentralbanken, etter at Nicholas Garganas hadde hatt denne stillingen siden juni 2002. Da hans periode som sentralbanksjef utløp i juni 2014 overtok nylig avgåtte finansminister Yannis Stournaras stillingen.

## Referanser


## Eksterne lenker
* Presentasjon på sentralbankens hjemmeside
Treptowers

**Treptowers** er et bygningskompleks med ett markant høyhus ved elven Spree i bydelen Alt-Treptow i den administrative bydelen Treptow-Köpenick i Berlin. Navnet *Treptowers* er et teleskopord skapt av *Treptow* og de engelske ordet for tårn: *tower*

## Historie og arkitektur

Treptowers består av tilsammen fire bygninger og er resultatet av en arkitektkonkurranse i 1993, som ble vunnet av  arkitekt Gerhard Spangenberg. 

Det 125 meter høye høyhuset ligger direkte til Spree og Elsenbrücke. Det er det høyeste kontorbygg i Berlin og kan ses på lang avstand. Det markerer slutten på den tette bybebyggelsen som går inn til Mitte. Arkitektoniske er det et punkthøyhus med et kvadratisk grundriss med en lett stål- og glassfasade. I nedre tredel er hjørnene kledt med natursten som er en henvisning til den gamle bebyggelsen omkring.

Området omfatter også bygningen som tilhørte *Elektro-Apparate-Werke*, tegnet i 1926 av arkitekt Ernst Ziesel og oppført av AEG. Produksjonen i lokalene foregikk inntil 1995. 

Bygningene eies av forsikringsselskapet Allianz SE. Allianz-reklamen er montert på toppen av bygningen. Bokstavene er redusert fra de opprinnelige 15 meter til 8 meter, bl.a. av hensyn til flytrafikken.

Foran bygningen står den 30 meter høye skulpturen *[[Molecule Man]]* av Jonathan Borofsky, som markerer grensepunktet mellom de tre byområdene Treptow, Kreuzberg og Friedrichshain. I Treptowers finnes også en fast utstilling med over 500 kunstverk av samtidskunstnere.

## Referanser


## Eksterne lenker
* 
* Film som viser oppføringen av ''Treptowers'' (12:33 minutter)
Michel-Richard Delalande

**Michel-Richard Delalande** (1657–1726) var en fransk fiolinist, organist og komponist.

## Liv og virke
Delalande var det femtende barnet til en skredder. Som barn sang han i koret i Saint-Germain-l'Auxerrois i Paris. 

Fra 1672 hadde han en kort karriere som fiolinist, men fikk ikke ansettelse i operaorkesteret. I årene 1676 til 1680 ble han litt etterhvert organist i fire kirker i Paris. Han etterfulgte Charles Couperin ved St-Gervais og måtte forplikte seg til å overlate posten til forgjengerens sønn, François Couperin, straks han fylte atten år.

Ved hoffet var Delalande cembalolærer for Ludvig XIVs tre døtre. Takket være denne oppgaven fikk han anledning til å framføre sine første verdslige verk: *La Sérénade* (1682), *Les Fontaines de Versailles* (1683) og *Le concert d'Esculape*. Til karnevalet 1686 ble Delalandes *Ballet de la jeunesse* oppført i Versailles. Opprinnelig var det meningen å oppføre Lullys *Armide* til karnevalet, men Lully var falt i unåde hos kongen og *Armide* degradert til oppføring i Paris by. 

I 1689, to år etter Lullys død, ble Delalande kongens musikalske yndling og fikk straks overoppsynet med hoffmusikken. Av komposisjoner dreide det seg hovedsakelig om kirkemusikk bestilt av kongen. I 1722 sørget regenten Filip II av Orléans for at Delalande ble opptatt i ridderordenen Saint-Michel.

## Musikk
*Thematic Catalogue of the Works of Michel-Richard de Lalande (1657-1726* (2006) av Lionel Sawkins inneholder over 3000 oppføringer. Delalande etterlot seg mange versjoner av samme verk, til sammen er mer enn 300 ulike verk kjent, hvorav 71 grands motets. Han skrev også underholdningsmusikk som den kjente *[[Sinfonia|Sinfonies]] pour les Soupers du Roy*, 18 orkestersuiter, balletter og variasjoner over franske julesanger, de den gang så populære «noëls».

Delalande regnes som den mest betydelige komponist av *grands motets*, en storslått og pompøs kirkemusikksjanger for soloister, kor og forholdsvis stort orkester som Ludvig IV var svært glad i.

Delalande fullendte en påbegynt syntese av fransk og italiensk barokkstil og viderførte Marc-Antoine Charpentiers verk. Under de kirkelige konsertene i konsertserien Concert spirituel representerte Delalandes verk Versaille-hoffets musikalske estetikk.

## Referanser


## Litteratur
*, bind 23, Bautz, Nordhausen 2004, ISBN 3-88309-155-3, sp. 259–260

## Eksterne lenker
* 
* 
* 
* 
*
Molecule Man

**Molecule Man** er en serie skulpturer utført av amerikaneren Jonathan Borofsky. Skulpturen er oppført i Berlin og i Council Bluffs, Iowa.

Skulpturen illuderer tre menn som møtes. Hullene i skulpturen forestiller molekylene som når de settes sammen, skaper vår eksistens.

## Berlin
Skulpturen i Berlin er 30 meter høy, utført i aluminium og veier ca 45 tonn. Den er oppført i elven Spree nær broen Elsenbrücke hvor elven utgjorde grensen mellom Vest-Tyskland og DDR. Plasseringen er i nærheten av grensepunktet mellom de tre tidligere bydelene Friedrichshain, Kreuzberg og Treptow. Idag møtes de to administrative bydelene Friedrichshain-Kreuzberg og Treptow-Köpenick omtrent på samme sted. 

*Molecule Man* ble betalt av Allianz SE som har sine kontorer i Treptowers like ved.

## Eksterne lenker
* 
* Molecule Man på borofsky.com
High-fructose corn syrup

**High-fructose corn syrup** (HFK) blir også kalt glukose-fruktose sirup i Storbritannia og Canada.

Sirupen består av elementer fra maissirup som har gjennomgått en enzymatisk prosessering for å konvertere glukose inn i fruktose og for å produsere den ønskede sødme. I USA blir dette middelet brukt i matvarer og produkter som et søtningsmiddel. Den har blitt svært vanlig i bearbeidet mat og drikkevarer, inkludert brød, frokostblandinger, kjøtt, yoghurt og i forskjellige supper og sauser.

HFCS ble først introdusert av Richard O. Marshall og Earl R. Kooi i 1957. De har imidlertid mislykket i å gjøre denne sirupen levedyktig for masseproduksjon. Etableringen av den industrielle produksjonsprosessen ble gjort mulig av Dr. Y. Takasaki i 1965. På den tiden var han ansatt ved Agency for Industrial Science and Technology i Japan.

HFCS ble deretter raskt introdusert til mange bearbeidede mat og drikkevarer i USA fra rundt 1975 til 1985. Et system av tariffer for sukker tariffer ble pålagt i 1977. USA fikk betydelig økte kostnader for importert sukker og amerikanske produsenter søkte derfor etter billigere erstatninger. Maissirup, avledet fra mais, er mer økonomisk gunstig fordi de innenlandske amerikanske og kanadiske prisene på sukker er det dobbelte av global pris og maisprisen holdes lav gjennom statstilskudd som blir utbetalt til maisdyrkere.

HFCS ble dermed en svært attraktiv erstatning til sukker, og foretrekkes over vanlig sukker, blant det store flertallet av amerikanske produsenter av mat og drikke. Det gjennomsnittlige amerikanske konsumet av HFCS lå på litt over 17 kg i 2008. Andre land, deriblant Mexico, bruker vanligvis sukker i flertallet av deres leskedrikker. Noen amerikanere oppsøker derfor meksikansk Coca-Cola i etniske dagligvarekjeder, fordi de foretrekker denne Cola-drikken med vanlig sukker, sammenlignet med brusen som blir produsert ved hjelp av HFCS.

## Eksterne lenker
* Fedmeforsker advarer mot farlig sukker som er på vei til Europa. nrk.no (31. oktober 2014)
John Courtney Murray

**John Courtney Murray** (født 12. september 1904 i New York, død 16. august 1967 i New York) var en amerikansk jesuitt, prest og teolog, som var spesielt kjent for sin innsats for å forene katolisisme og religiøs pluralisme, særlig fokus på forholdet mellom religionsfrihet og institusjonene i en demokratisk strukturert stat.

Under det Andre Vatikankonsil spilte han en nøkkelrolle i å overtale forsamlingen av katolske biskoper til å vedta rådets banebrytende erklæring om religiøs frihet, Dignitatis humanae.

Catholic Theological Society of America deler hvert år ut prisen John Courtney Murray Award som er foreningens høyeste utmerkelse.

## Referanser
 

## Eksterne lenker
* http://woodstock.georgetown.edu/library/Murray/0_murraybib.html  Oversikt av skrifter. 
* http://johncourtneymurray.blogspot.com/ Biografi.
Zerynthia cassandra

***Zerynthia cassandra*** er en dagaktiv sommerfugl i gruppen av svalestjerter. Den er utbredt sør øst i Europa, og kan finnes fra Frankrike østover til Russland.

Paringen skjer ved sammekobling mellom de to kjønnene. Eggene legges direkte på næringsplanten. Larven er radikalt forskjellige fra de voksne, både i levevis og i kroppsbygning. Den lever som plantespiser på planter i slekten *[[Aristolochia]]*.

*Zerynthia cassandra* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Puppeperioden varierer etter temperaturen.

*Zerynthia cassandra* ble lagt til slekten *[[Zerynthia]]* i 2009.

## Referanser


## Litteratur
* Leonardo Dapporto. 2009. *Speciation in Mediterranean refugia and post-glacial expansion of Zerynthia polyxena (Lepidoptera, Papilionidae)* Blackwell Verlag GmbH, Volume 48, Issue 3, pages 229–237.

## Eksterne lenker
* 
* Papilionidae – revised GloBIS/GART species checklist 
* Norges sommerfugler – Norske svalestjerter
Tøger Seidenfaden

**Tøger Seidenfaden** (født 28. april 1957, død 27. januar 2011) var en dansk journalist og redaktør. Fra 1. oktober 1993 til sin død var han ansvarlig redaktør for avisen *[[Politiken]]*. I 1993 ble han utnevnt til Ridder af Dannebrog.

Seidenfaden fikk diagnosen føflekkreft første gang sommeren 2003. Ved årsskiftet 2009-2010 dukket den opp igjen. Etter avsluttet behandlng i begynnelsen av mai 2010 vendte han tilbake til sitt arbeid, inntil han i november igjen ble sykmeldt.

## Bakgrunn og tidlig karriere
Seidenfaden var sønn av tidligere sjefredaktør i avisen Information, Erik Seidenfaden og Lone Knutzon. Han vokste opp i Frankrike og Danmark, og var gift med journalisten Tine Eiby.

* Diplôme d'études approfondies (D.E.A.) i internasjonal politikk, Institut d'Etudes Politiques , Paris (1981)
* Cand.scient.pol., Aarhus Universitet (1983)
* Master of Arts i politologi, Yale University, USA (1983)
* Master of Philosophy i politologi samme sted (1984)
* Ansatt i sekretariatet for den danske regjeringens sikkerhets og nedrustningspolitiske utvalg S.N.U. (1984–85)
* Utenriksredaktør for Weekendavisen (1985–87)
* Sjefredaktør for Weekendavisen (1987–92)
* Publicistprisen 1989
* Adm. direktør for dansk TV 2 (1992–93)
* Ledende og ansvarlig sjefredaktør Politiken (1993–2011)
* Ebbe Munchs Hæderspris 2010

## Referanser


## Eksterne lenker
*
Jugendfest

**Jugendfest** er en musikkfestival i Møre og Romsdal som ble arrangert for første gang i 2008. Den ble raskt Norges største pop/rockfestival, og fra 2012 har den blitt arrangert på Color Line Stadion i Ålesund. I januar 2018 inngikk festivalarrangøren avtale med Aalesund Fotball AS om at stadionet skulle være festivalarena også i 2018, 2019 og 2020.

Festivalen ble arrangert for tiende gang i august 2017.

## Historikk
To av medlemmene i popgruppa The Margarets, Ante Giskeødegård og Lars Berg Giskeødegård, er festivalsjefer for Jugendfest, gjennom selskapet Momentium. Festivalen ble arrangert for første gang i 2008.

To år etter ble det satt publikumsrekord, da 4.000 mennesker befant seg innenfor portene samtidig. Blant artistene som spilte i 2010 var kjente navn som Jahn Teigen, deLillos, Veronica Maggio og Röyksopp.

To internasjonale stjerner var klare for festivalen i 2011; svenske Robyn og engelske Bryan Ferry. Sistnevnte er kjent fra Roxy Music.

I 2011 ble Jugendfest arrangert 18. til 20. august.

Arrangøren meldte i 2016 at festivalen i 2017 skulle flyttes fra Color Line Stadion. Per april 2018 oppgir arrangøren at Color Line Stadion skal være arena for festivalen i 2018.

## Band og artister
### 2011

* Bryan Ferry
* Lissie
* Robyn
* Bo Kaspers Orkester
* Karpe Diem
* Big Bang (band)
* Tommy Tokyo and Starving For My Gravy
* Jarle Bernhoft
* Side Brok
* Hilde Marie Kjersem
* Titanic
* Montée
* Fjorden Baby!
* Your Headlights Are On
* Mikhael Paskalev
* The Megaphonic Thrift
* Young Dreams

### 2010
* Röyksopp
* Madcon
* deLillos
* Raga Rockers
* Jahn Teigen
* John Olav Nilsen & Gjengen
* Kråkesølv
* Pony The Pirate
* The Pink Robots
* Jack Dalton
* Yoga Fire
* Mikhael Paskalev
* SKAM
* Josah
* Amira
* Veronica Maggio

### 2009

* Big Bang
* Marit Larsen
* Nilsen/Lind/Fuentes/Holm
* Robert Post
*  Vidar Johnsen & Peter Nordberg
* Timbuktu

### 2008
* DumDum Boys
* Bertine Zetlitz
* Hilde Louise Asbjørnsen
* The Margarets

## Referanser
Fédération Internationale de Philatélie

**Fédération Internationale de Philatélie** (FIP) ble etablert 18. juni 1926 som en paraplyorganisasjon for de mange nasjonale filateliorganisasjonene. FIP har sitt sete i Zürich, Sveits.

FIP sitt hovedmål er å fremme frimerkesamling og filateli, opprettholde vennskapelige relasjoner og utvikle vennskap mellom folkene, etablere og styrke forbindelsene med frimerkehandlere og postadministrasjoner og promotere frimerkeutstillinger.

FIP har vokst fra i 1926 til bare å ha et fåtalls europeiske medlemmer til i dag å ha 90 medlemmer i alle verdensdeler.

President  er Tay Peng Hian fra Singapore og visepresident er Surajit Gongvatana fra Thailand.

## Eksterne lenker
* Fédération Internationale de Philatélie
* WADP Numbering System
Johan Lorentz d.y.

**Johan Lorentz den yngre** (født 1610 i Flensborg, død 19. april 1689 i København) var en dansk komponist og organist.

Lorenz var sønn av den tyske orgelbyggeren Johan Lorentz den eldre.

I 1629, ble Lorentz på Christian IVs oppfordring organist i Vor Frue Kirke i København. Fra 1631-33 fikk han fri for å studere i Italia og Tyskland. I 1635 giftet han seg med en av døtrene til Jacob Praetorius og fikk tilbud om Praetorius' post som organist i St. Petri kirke i Hamburg, men valgte likevel å fortsette som organist ved Sankt Nikolaj Kirke. Her holdt han hverdagskonserter på orgelet som faren hans hadde bygget. Han virket også som organist ved Holmens Kirke. 

Johan Lorenz omkom i 1689 sammen med hustru og to barnebarn da et provisorisk operabygg ved Sophie Amalienborg brant ned under en operaforestilling.

Av Lorenz' musikk kjennes i dag kun noen få stykker for tasteinstrument, særlig dansesatser i den franske smak som ble høyeste mote ved Frederik IIIs hoff. Stykkene har trolig vært brukt til undervisning. 

## Referanser


## Litteratur
* Dansk Biografisk Leksikon s. 374f (1887-1905), runeberg.org

## Eksterne lenker
* Johan Lorentz på bach-cantatas.com
* ''Johan Lorentz d.y. 1610-89'', Det Kongelige Bibliotek
* ''Johan Lorentz,  1610-19.4.1689'', fra 3. utgave av *Dansk Biografisk Leksikon*, 1979-84.
Friedrich Wilhelm Krummacher

**Friedrich Wilhelm Krummacher** (født 28. januar 1796 i Moers, død 10. desember 1868 i Potsdam) var en reformert teolog, kjent predikant og salmedikter.

## Liv
Krummacher var, som sønn av Friedrich Adolf Krummacher, andre generasjon av teologfamilien Krummacher. Han var den eldste broren til Emil Wilhelm Krummacher og faren til Cornelius Krummacher som senere ble kjent som forfatter av salmen «Stern auf den ich schaue». 
   
Friedrich Wilhelm Krummacher virket som prest i Barmen-Gemarke og Elberfeld (begge heter i dag: Wuppertal). Han avslo et kall til å bli professor i teologi i USA, og ble prest i Dreifaltigkeitskirche (Treenighetskirken) i Berlin i 1847, og fra 1853 hoffpredikant i Potsdam.

Krummacher var sterkt imot teologisk rasjonalisme. Han var en kjent predikant og opplevde folk strømte til gudstjenestene hans slik at plassen i kirkene der han prekte ikke rakk til og man åpnet kirkevinduene for at han skulle bli hørt også utenfor kirken. Med en preke over Galaterbrevet 1,8-9 løste han kirkestriden i Bremen i 1840 og prekenene hans om profeten Elia inspirerte Felix Mendelssohn til å skrive *Eliasoriatoriet*.

Som både sin far og sin sønn skrev Krummacher salmer. Disse blir fremdeles funnet i protestantiske salmebøker, og han er representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Verker
* *Salomo und Sulamith. 15 Predigten aus dem Lied der Lieder*, 1826
* *Zionsharfe. Eine Liedersammlung* (Herausgeberschaft), 1827
* *Blicke ins Reich der Gnade. Sammlung evangelischer Predigten*, 1828
* *Elias der Thisbiter. Predigten*, 3 Bde., 1828 (Tallrike nye opplag til inn i det tjuende århundret.)
* *Elisa*, 3 Bde, 1840-1845
* *Der scheinheilige Rationalismus vor dem Richterstuhl der h. Schrift. Resumé der Bremer Kirchenfehde*, 1841
* *Das Aventsbuch. Predigten.*, Neukirchen, 1845
* *Die Sabbathglocke. Kirchliche Zeugnisse* (Prekener og foredrag), 12 Bde, 1851-1854
* *Der leidende Christus. Ein Passionsbuch*, Bielefeld/Leipzig, 1854, 3. Auflage 1878
* *Friedrich Wilhelm Krummacher. Eine Selbstbiographie*, Berlin 1869 (Selvbiografi)
* *Allezeit Sieg* Wuppertal-Barmen, 1962

## Referanser


## Litteratur
* 
* Hans-Henrik Krummacher, *Friedrich Wilhelm Krummacher und die Religionskritik des 19. Jahrhunderts*, Pietismus und Neuzeit. Ein Jahrbuch zur Geschichte des neueren Protestantismus, Bd. 31, Göttingen 2005, S.196-217
* M. Krummacher, *Unsere Mutter*, Bielefeld 1894
* 
* Harald Schroeter-Wittke, *Identitätskonstruktion und Prophetie – Die Elias-Homilien von Gottfried Menken, Friedrich Wilhelm Krummacher und Johannes F. A. de le Roi*, Monatshefte für Evangelische Kirchengeschichte des Rheinlandes, 50. Jg. 2001, S. 295-319
* Oppslag i *[[Religion in Geschichte und Gegenwart|Religion in Geschichte und Gegenwart (RGG)]]*. 3. Auflage. Bd. IV, Sp. 83

## Eksterne lenker
*
Norway Rat Records

**Norway Rat Records** er et norsk plateselskap med utgivelser innen sjangerspekteret punk, metal og støy.

## Historie
Plateselskapet ble etablert i år 2000 av Lars Sigurd Vedø og Håkon Mella. Vidar Evensen, som selv hadde gitt ut plater på selskapet med bandet Årabrot, tok over driften i 2006. Norway Rat Records vant prisen for «Årets plateselskap 2005» under arrangementet By;Alarm. Albumet *The Brother Seed* av Årabrot ble nominert til Spellemannprisen 2009.

### Logo
Plateselskapets logo er en manipulert kopi av Sarpsborg kommunes byvåpen, der den originale bjørnen er byttet ut med en rotte.

### Diskografi
* RAT1 – V/A *Fete Stajlær* 7" (Samleplate med bandene Mikado, Smorgasbord, The Slingshot Idol, Seraphim, Skarnspage og Safariari)
* RAT2 – (lyd)² *Elefanta Poteket Bukentaur* 7"
* RAT3 – Lack of Zodiac *Tele* 7"
* RAT4 – The Slingshot Idol *Nå skal du høre her* 7" (Remixet av Noxagt, Duo Kanel, Ole H. Melby og Dj Bra Nesegir)
* RAT5 – Noxagt *KFJC* 7"
* RAT6 – Mejamyouspam *Me show you good time* 7"
* RAT7 – Årabrot *Proposing a pact with Jesus* CD
* RAT8 – Årabrot *The Moneyshot* 7"
* RAT9 – Årabrot *Rep.Rep* CD
* RAT10 – Årabrot *HGSD* 7"
* RAT11 – Kambodsja *Marionette you are mine* CD
* RAT12 – The White Tiger Prepade / Haust *Split* 7"
* RAT13 – Årabrot m/ [concept.virus] *Absolutenegativism* EP CD
* RAT14 – Årabrot *The wretched child* 7"
* RAT15 – Årabrot *The Brother Seed* CD
* RAT17- The White Tiger Prepade *Mystic Force In Gatekeepers Question Overflowing The Fountain Of Astral Trollfire* CD
* XXX – V/A *Styggedom sampler* CD (Samleplate utgitt i samarbeid med Roggbif Records, Deathbomb Arc og taBASKO Artists.)
Hekkfjell

**Hekkfjell** er et fjell i Hægebostad kommune i Agder. Det har en høyde på 704 meter over havet og rager 519 høydemeter over innsjøen Lygne og sentrum av Eiken. Hekkfjell er den fjelltoppen i Norge som ligger lengst syd i Langfjella.

## Referanser
Liste over byer som har arrangert OL

**Liste over byer som har arrangert OL** er en liste over de byer som har (eller skulle ha) arrangert de olympiske leker fra starten i 1896.

## Olympiske vertssteder

## Kilder
*
Peder Sørensen

**Peder Sørensen** (1818–1897) var en dansk legpredikant og salmedikter. I 1853 var han med på stiftelsen av Foreningen for Indre Mission og han startet og var første redaktør for *Indre Missions Tidene*. Han ble døpt inn i baptistkirken før han flyttet til USA og ble adventist.

Sørensen gav ut selvbiografien *Nød og Hjælp* i 1860 og sangsamlingen *Min Troes Vidnesbyrd* i 1852. I *[[Norsk Salmebok (1985)|Norsk Salmebok]]* er han representert med de to første versene i salmen «Brødre og søstre, nå skilles vi ad»

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 93
Søknadsprosessen til Sommer-OL 2008

**Søknadsprosessen til Sommer-OL 2008** bestod av ti byer som søkte til Sommer-OL 2008. Beijing vant budgivingen etter å ha fått absolutt flertall etter to stemmegivinger.

## Søknader
Fem av de ti byene som søkte om lekene ble raskt eliminert, da de ikke møtte de strenge kravene som IOC har. Disse var:

*  Bangkok, Thailand
*  Kairo, Egypt
*  Havanna, Cuba
*  Kuala Lumpur, Malaysia
*  Sevilla, Spania

## Valg

Beijing ble valgt som vertsby 13. juli 2001, under den 112. IOC-konferansen som ble holdt i Moskva. Til slutt stod Beijing, Toronto, Paris, Istanbul og Osaka igjen. Etter første valgrunde hadde Beijing en betydelig ledelse over de fire andre kandidatene. Osaka fikk bare seks stemmer og ble derfor eliminert. I andre runde fikk Beijing 56 av 105 stemmer og absolutt flertall, og derfor ble det ikke behov for flere stemmerunder.

Selv om medlemmene av IOC ikke kunne røpe hva de stemte, ble det spekulert i at det var den brede internasjonale støtten til Kina som førte til Beijing vant, spesielt støtten fra utviklingsland som hadde fått hjelp av Kina til å bygge nye stadioner og idrettsplasser. Kinas størrelse, dens økte fokus på doping, og tapet for Sydney i 2000 var også viktige faktorer i beslutningen.

## Referanser
Paul Ashbee

**Paul Ashbee**, (født i Kent, 23. juni 1918 i Bearsted nær Maidstone i Kent i England, død 19. august 2009) var en britisk arkeolog, kjent for sine mange utgravninger av gravhauger, og for å ha ledet utgravningene av Sutton Hoo sammen med Rupert Bruce-Mitford mellom 1964 og 1972. 

Ashbee ble født ved Maidstone i Kent i 1918 . Under andre verdenskrig tjenestegjorde han under Royal West Kent Regiment, og på grunn av sine tyskferdigheter ble overtalt til å fortsette i hæren fram til 1949. Han studerte deretter til en Diploma of Higher Educatuion i europeisk forhistorisk arkeologi, under professorene Gordon Childe og Mortimer Wheeler.

I perioden mellom 1949 og 1961 ledet han utgravningene av 30 gravhauger og røyser, deriblant to langhauger og 13 flatmarksgraver. I 1968 han ansatt som arkeolog ved Centre of East Anglian Studies, University of East Anglia, og han var president i The Cornwall Archaeological Society fra 1976 til 1980.

Det var mindre kjent ar han var president for *Just William Society*, etablert i 1995 for å hedre barnebøkene til Richmal Crompton. Han døde den 19. august 2009, 91 år gammel.

## Referanser
Emilia Ahnfelt-Laurin

**Emilia Ahnfelt-Laurin** (født 30. desember 1832, død 30. desember 1894) var en svensk prestekone, salmedikter og oversetter. Hun bodde i Källs-Nöbbelöv i Skåne og ble begravd der 5. januar 1895. Hun var niese av Oscar Ahnfelt. 

Ahnfelt-Laurin oversatte mange Grundtvigsalmer til svensk og også mange av Oscar Ahnfelts sanger til norsk.
Hun er representert i den svenske salmeboken *[[1986 års psalmbok]]* med oversettelser av to tekster og i de norske *[[Salmer 1997]]* og *[[Norsk salmebok 2013]]* med en selvskrevet salme. 

Oversettelsene gjorde hun under pseudonym og signerte kun med fornavnet *Emilia*.

## Bibliografi
* *Klocktoner i hemmet.* Sanger. A. V. Carlson, Stockholm, 1882
* *Peter Fjellstedt, hans verksamhet i fosterlandet mellan åren 1843-81*, Stockholm 1881.
* *Sånger till kyrkoårets evangelier*, Fosterlandsstiftelsen, Stockholm 1885

## Salmer
* «Jesus du min sol» ord av Emilia Ahnfelt-Laurin. Tonesatt av Sigfrid Laurin og utgitt i hans sanghefte *Via dolorosa. Tjugofem tondikter för röst och piano* 
* «Lär mig, du skog, att vissna glad» oversettelse av sang av Adam Oehlenschläger
* «Ring, alla klockor» oversettelse av sang av Nikolaj Frederik Severin Grundtvig
* «Stilla, stilla, låt din stridssång tystna», original

## Referanser


## Eksterne lenker
* Kort biografi
Frimerkets dag

**Frimerkets dag** ble etablert etter en ide fra Hans von Rudolphi og ble arrangert første gang i Østerrike i desember 1935. Formålet var å la dagen være fremme bruken av frimerker og frimerkesamling. I mange land gis det ut egne frimerker på eller i tilknytning til dagen, det lages egne særstempler, samt at det avholdes frimerkeutstillinger.

Tidspunktet for når dagen arrangeres i de ulike landene varierer, men det skjer som oftest i oktober og november. I Norge ble frimerkets dag arrangert første gang i 1971. I 2010 gikk arrangementet av stabelen 15. november med ulike aktiviteter flere steder rundt om i landet, deriblant på alle landets postkontorer. I 2020 ble dagen markert lørdag den 3. oktober i Norge.


Fil:The Soviet Union 1968 CPA 3662 stamp (Stamps CPA 7 и 3191 and Compass Rose (Stamp Day and the Day of the Collector)).jpg|Sovjetisk frimerke i anledning av frimerkets dag i 1968
|Tysk frimerke med særstempel i anledning Frimerkets dag i 1986
Fil:DBPB 1951 81 Tag der Briefmarke.jpg|Promotering av frimerkesamling på et tysk frimerke fra 1951
Fil:Southkoreastampday50hwan1956scott233.jpg|Sørkoreansk frimerke i anledning Frimerkets i 1956


## Referanser


## Eksterne lenker
* 
*  Forschungsgemeinschaft TdB
Limia

se teksten

***Limia*** er en gruppe levendefødende tannkarper.
Slekten er representert på flere øyer i Antillene, bl.a. Hispaniola, Caymanøyene, Cuba og Jamaica.
Alle artene lever i ferskvann.

## Arter
FishBase oppgir 21 arter:
* *[[Limia caymanensis]]* Rivas & Fink, 1970.
* *[[Limia dominicensis]]* (Valenciennes, 1846).
* *[[Limia fuscomaculata]]* Rivas, 1980.
* *[[Limia garnieri]]* Rivas, 1980.
* *[[Limia grossidens]]* Rivas, 1980.
* *[[Limia heterandria]]* Regan, 1913.
* *[[Limia immaculata]]* Rivas, 1980.
* Blå Limia (*[[Limia melanogaster]]*) (Günther, 1866).
* *[[Limia melanonotata]]* Nichols & Myers, 1923.
* *[[Limia miragoanensis]]* Rivas, 1980.
* Svartbåndlimia (*[[Limia nigrofasciata]]*) Regan, 1913.
* *[[Limia ornata]]* Regan, 1913.
* *[[Limia pauciradiata]]* Rivas, 1980.
* *[[Limia perugiae]]* (Evermann & Clark, 1906).
* *[[Limia rivasi]]* Franz & Burgess, 1983.
* *[[Limia sulphurophila]]* Rivas, 1980.
* *[[Limia tridens]]* (Hilgendorf, 1889).
* *[[Limia versicolor]]* (Günther, 1866).
* *[[Limia vittata]]* (Guichenot, 1853).
* *[[Limia yaguajali]]* Rivas, 1980.
* *[[Limia zonata]]* (Nichols, 1915).

## Eksterne lenker
*
Where Is the Feeling?

«**Where Is the Feeling?**» er en sang innspilt av Kylie Minogue, utgitt som den tredje og siste singelen fra hennes album *[[Kylie Minogue (album)|Kylie Minogue]]*. Singelen ble utgitt den 10. juli 1995 og ble produsert av Steve Anderson og Dave Seaman.

## Formater og sporliste
;CD-singel
#«Where Is the Feeling?» (BIR Dolphin Mix) – 4:11
#«Where Is the Feeling?» (BIR Soundtrack) – 13:28
#«Where Is the Feeling?» (Da Klubb Feelin Mix) – 10:48
#«Where Is the Feeling?» (Morales Mix Edit) – 6:12
#«Where Is the Feeling?» (BIR Bish Bosh Mix) – 4:48

;Kassett-singel
#«Where Is the Feeling?» (BIR Dolphin Mix) – 4:11
#«Where Is the Feeling?» (BIR Bish Bosh Mix Edit) – 4:48

;Australsk kassett-singel
#«Where Is the Feeling?» (BIR Dolphin Mix) – 4:11
#«Where Is the Feeling?» (BIR Soundtrack) – 13:28
#«Where Is the Feeling?» (Da Klubb Feelin Mix) – 10:48
#«Where Is the Feeling?» (Morales Mix Edit) – 6:12
#«Where Is the Feeling?» (BIR Bish Bosh Mix) – 4:48

## Eksterne lenker
* ''Where Is the Feeling?''  på Allmusic
Militæroppstanden i Aserbajdsjan 1993

**Militæroppstanden i Aserbajdsjan** (1993) var et militærkupp i Aserbajdsjan som førte til at president Abülfaz Elçibay måtte flykte fra Baku og frasi seg sin stilling. Kuppet ble ledet av Oberst Surat Huseynov.

## Hendelsesforløpet

Mens Nagorno-Karabakh-krigen pågikk, anklaget den aserbajdsjanske regjeringen Huseynov for forræderi og for å med vilje tape byer til de avanserende armenske styrkene for å bidra for Russlands geopolitiske interesser i regionen. Etter at de gjenværende russiske troppene trakk seg fra Ganja den 28. mai 1993, igangsatte president Elçibay den såkalte *Operasjon Tufan* for å arrestere Huseynov og avvæpne hans avdelinger. 4,000 aserbajdsjanske tropper ble mobilisert for operasjonen, og den 4. juni klokken 6 på morgenen var det væpnede trefninger mellom de to sidene. Operasjonen viste seg å være en fiasko, og Huseynov førte et påfølgende krav om at Elcibay skulle tiltales for konspirasjon, drap og misbruk av makt. Snart fikk Huseynov større deler av det aserbajdsjanske militæret med seg, og i løpet av de påfølgende dagene utvidet han sin kontroll i naboregionene uten å møte motstand og startet en offensiv mot hovedstaden Baku. Den 18. juni nådde Huseynovs styrker byen, og president Elcibay flyktet til Naxcivan. Mellom den 27. og den 29. juni ble det forhandlet mellom partene, og som et resultat av forhandlingene gikk Huseynov med på å stanse offensiven mot Baku i bytte mot å få bli statsminister. Den 30. juni inntok han stillingen.
Gaspar Noé

**Gaspar Noé** (født 27. desember 1963 i Buenos Aires) er en fransk regissør født i Argentina som ble kjent i Norge for den kontroversielle filmen *Irréversible* i 2002. Han er gift med filmskaperen Lucile Hadžihalilović. På hans siste film *[[Enter the Void]]* bidrar den norske VJ-en Glenn Wizz (Glenn Jacobsen) med visualiseringer av hallusinasjoner frambragt av DMT-rus. Både Irréversible og Enter the Void ble nominert til den prestisjetunge Gullpalmen-prisen under filmfestivalen i Cannes i henholdsvis 2002 og 2009. Han har også regissert Love (2015), Climax (2018), Lux Æterna (2019), og Vortex (2021). 

## Tidlig liv
Noé ble født i Buenos Aires, Argentina. Hans far Luis Felipe Noé har spansk, italiensk og fransk-baskisk avstamming. Hans mor Nora Murphy har irsk og spansk avstamming. Søsteren hans heter Paula. Han har bodd i New York i ett år som barn, og hans familie emigrerte til Frankrike i 1976 for å unngå den politisk urolige situasjonen i Argentina. Noé utdannet seg ved Louis Lumière College i Frankrike. 

## Personlig liv
Noé er gift med filmskaperen Lucile Hadžihalilović. Selv om han bor og jobber i Frankrike så har han ikke fransk statsborgerskap. 

Noé hadde hjerneblødning tidlig i 2020. Filmen Vortexs plot er delvis inspirert av hendelsen.

## Filmografi

### Spillefilmer

### Kortfilmer

* *Tintarella di luna* (1985)
* *Pulpe amère* (1987)
* *Carne* (1991)
* *Une expérience d'hypnose télévisuelle* (1995)
* *Sodomites* (1998)
* *We Fuck Alone* (1998) segment of *Destricted*
* *Intoxication* (2002)
* *Eva* (2005)
* *SIDA* (2008) segment av *8*
* *Ritual* (2012) segment av *7 Days in Havana*
* *Shoot* (2014) segment av *Short Plays*

### Musikkvideoer

* Animal Collective - "Applesauce"
* Arielle – "Je Suis si Mince"
* Bone Fiction – "Insanely Cheerful"
* Nick Cave and the Bad Seeds – "We No Who U R"
* Placebo – "Protège-Moi"
* SebastiAn – "Love in Motion"
* Thomas Bangalter – "Outrage" og "Stress" (begge *Irréversible* lydspor)
* SebastiAn – "Thirst"

### Andre produksjoner

## Mottakelse
Når det gjelder de fleste av filmene hans med unntak av I Stand Alone og Vortex, var de mer polariserende eller kontroversielle på grunn av deres kraftige fremstilling av grafisk vold og seksuelt innhold, og flere publikummere forlot teatret i avsky. Karrieren hans har gradvis blir utvannet. Noé uttalte spøkefullt: "Jeg må gjøre noe galt. Jeg må ta en lang ferie og revurdere karrieren."

Som et resultat av tilbakevending til form for Noe, ble Vortex hans første film som fikk karakteren "garantert fersk" på Rotten Tomatoes.

## Referanser


## Eksterne lenker
* 
*
Arenaer under Sommer-OL 2008

Totalt 37 **arenaer** ble brukt under **Sommer-OL 2008** som ble holdt i Beijing. 

I løpet av mai 2007 hadde byggingen av alle de 31 OL-baserte arenaene startet. Den kinesiske regjeringen investerte i tillegg til disse arenaene, en totalrenovering av seks arenaer utenfor Beijing, samt 59 treningssentre. De største arkitektoniske bygningene som ble bygd for lekene, var Beijings nasjonalstadion, Beijing nasjonale innendørsstadion, Beijing nasjonale vannsportsenter, Olympiaparken konferansesenter, Olympiaparken i Beijing, og Wukesonghallen. Nesten 85% av byggebudsjettet for de seks viktigste arenaer ble finansiert av 2,1 milliarder dollar (RMB ¥ 17,4 milliarder, NOK 12 milliarder) fra bud og anbud. Investeringene var ventet fra selskaper som ønsket eierrettigheter også etter lekene.

Noen øvelser ble holdt utenfor Beijing, som fotball i Qinhuangdao, Shanghai, Shenyang og Tianjin, seiling i Qingdao, og hestesport i Hongkong. Rytterkonkurransen ble altså holdt i Hongkong på grunn av at det er vanskeligere å møte veterinærkravene i Kina enn i Hongkong. Den største arenaen i Sommer-OL 2008 var Beijings nasjonalstadion, også kalt «Fugleredet» på grunn av sin rede-lignende struktur. Stadionet ble brukt til både åpnings-og avslutningsseremonien i tillegg til friidrettskonkurransen, og byggingen av arenaen startet den 24. desember 2003. Guangdong olympiastadion var opprinnelig planlagt å være hovedstadion, og ble bygget og ferdigstilt i 2001, men en avgjørelse ble så gjort for å bygge et nytt og større stadion i Beijing. I 2001 hadde byen en anbudsprosess for å velge det beste designet. Flere kriterier ble krevet, inkludert muligheten for et uttrekkbart tak, lave vedlikeholdskostnader og muligheter for bruk etter OL. Senere er det også blitt klart at Beijing og Beijing National Stadium skal arrangere VM i friidrett 2015.

Fugleredemodellen ble presentert av arkitektene Jacques Herzog og Pierre de Meuron i samarbeid med Li Xinggang fra Kina Architecture Design og Research Group (CADG) og modellen ble valgt som det endelige designet, av både et profesjonelt panel og av et bredere publikum under en offentlig utstilling. Valget av designet ble offisielt i april 2003.

## Arenaer
### Nye arenaer

### Eksisterende arenaer

### Midlertidige arenaer

### Arenaer utenfor Beijing

## Referanser


## Eksterne lenker
* 
* Olympic Venue Distribution overlay on Google Maps - Kart. (MSN)
The Chasm

**The Chasm** er et meksikansk death metal-band som ble dannet i Mexico by i 1992. Da bandet ble startet opp spilte de death/doom metal, men gikk etter hvert over til å spille death metal. I dag har bandet flyttet til USA, og holder til i Chicago.

## Medlemmer
*Daniel Corchado &ndash; Vokal, gitar og bass (1992&ndash;d.d.)
*Julio Viterbo &ndash; Gitar og bass (1999&ndash;d.d.)
*Antonio Leon &ndash; Trommer (1992&ndash;d.d.)

### Tidligere medlemmer
*Erick Diaz &ndash; Gitar (1992&ndash;1993, 1995&ndash;1997)
*Luis Antonio Ramos &ndash; Gitar (1994)
*Luis Martinez &ndash; Bass (1992&ndash;1994)
*Rodolfo Riveron &ndash; Bass (1994)
*Roberto Valle &ndash; Bass (1999)
*Alfonso Polo &ndash; Bass (2001&ndash;2003)

### Midlertidige medlemmer
*George Velaetis – Bass (turné i 2003, 2005 og 2006)
*Roberto Lizarraga – Bass (turné i 2004, 2005 og 2007)

## Utvalgt diskografi
**Procreation of the Inner Temple* (1994)
**From the Lost Years* (1995)
**Deathcult for Eternity: The Triumph* (1998)
**Procession to the Infraworld* (1999)
**Reaching the Veil of Death* (EP, 2001)
**Conjuration of the Spectral Empire* (2002)
**The Spell of Retribution* (2004)
**Farseeing the Paranormal Abysm* (2009)

## Referanser




## Eksterne lenker
*
Amaseffer

**Amaseffer** er et israelsk progressiv metal-band. Bandet ble etablert i Tel Aviv i 2004. Navnet Amaseffer kommer fra det hebraiske ordet «Am Ha'Sefer» som betyr «mennesker av den (hellige) bok»; et navn som i Det gamle testamentet brukes om israelitter, og i senere tid om jøder.

## Medlemmer
;Nåværende
*Mats Leven &ndash; Vokal (2007&ndash;)
*Yuval Kramer &ndash; Gitar
*Hanan Avramovich &ndash; Gitar
*Erez Yohanan &ndash; Trommer

;Tidligere
*Andy Kuntz &ndash; Vokal (2006–2007)

## Diskografi
**Slaves For Life* (singel, 2008)
**[[Slaves For Life]]* (2008)
**When the Lions Leave Their Den* (TBA)

## Eksterne lenker
* 
* 
*